Црква „Свети Никола“ - Демре

Црква „Свети Никола“ — древна источноримска базилика во древниот град Мира, сега музеј сместен во денешно Демре, покраина Анталија, Турција. Изградена е над гробното место на Свети Никола, христијански епископ од Мира од 4 век, важна верска личност за источните православни христијани и римокатолиците и историско вдахновение за Дедо Мраз. Нејзината употреба датира од нејзината изградба во 6 век за државната црква на Римското Царство од Јустинијан Велики. Базиликата е на пробниот список на УНЕСКО за да стане светско наследство. Историја Црквата била изградена во 520 година од нашата ера на темелите на една постара христијанска црква каде Свети Никола служел како епископ. Јустинијан Први придонел за нејзината обнова. Забележан е по своите исклучителни ѕидни фрески и неговото архитектонско и верско значење. Со текот на времето црквата била поплавена и исполнета со тиња. Во 1862 година била обновена од рускиот цар Николај I, кој додал кула и направил други промени во нејзината византиска архитектура. Црквата продолжила да работи до нејзиното конечно напуштање од страна на Православната црква во 1923 година, кога преостанатите Грци од Демре заминале со размената на населението меѓу Грција и Турција. Археолошки ископувања Археолошките ископувања во црквата започнале во 1988 година под раководство на проф. С. Јилдиз Отукен од Универзитетот Хаџетепе, Анкара, Турција. Ископувањата откриле дел од северниот дел на манастирскиот комплекс, а исто така и мали капели околу наосот, од кои една содржи особено живописни фрески со поединости од животот и чудата на светителот, како и осквернавен саркофаг за кој се смета дека е првичното погребно место од кое неговите останки биле присилно пренесени во Бари во 1087 година. Украсување Североисточната аркадна припрата го содржи единствениот пример на животниот пат на Свети Никола прикажан на древните фрески во Турција. Opus sectile Во црквата се сочувани делови украсени со техника опус сектиле. Литургија Повремено, на 6 декември по јулијанскиот календар (19 декември по грегоријанскиот календар), во црквата се служи православна богослужба. Поврзано Свети Никола Наводи Надворешни врски sacred-destinations.com Стотици слики од црквата и фрески